Diseminacija eTwinning projekta ''The Book of the Four Seasons ''

Učenici 5ih i 8ih razreda naše škole, zajedno sa svojim učiteljicama Ivanom Hrastović Mandarić i Željkom Starčević, uspješno su priveli kraju eTwinning projekt The Book of the Four Seasons. U projektu je sudjelovalo 395 učenika i 152 učitelja iz različitih europskih zemalja: Francuske, Grčke, Italije, Poljske, Španjolske, Rumunjske, Ukrajine, Mađarske, Cipra, Albanije, Češke, Litve i Hrvatske. Radni jezik projekta je bio engleski i projekt se provodio tijekom školske godine 2019./ 2020. putem Twinspacea na eTwinning platformi i na facebook stranici projekta.

Ostvarena je izvrsna suradnja sa partnerima u projektu i uspješno su realizirane sve planirane aktivnosti. Posebno izazovno je bilo razdoblje tijekom provedbe nastave na daljinu radi pandemije Covida -19 jer su učenici sve projektne zadatke rješavali prema uputama u aplikaciji Teams, viber grupi i u komunikaciji s partnerima putem Twinspacea projekta. Prvi puta smo provodili eTwinning projekt isključivo putem online komunikacije, ali naši učenici su vrlo ozbiljno i odgovorno odradili sve planirane zadatke. Glavni rezultati projekta nastali su međusobnom suradnjom s partnerima u projektu i svaka strana se pridržavala zadanih rokova, a to je značajno pridonijelo uspješnom završetku projektnih aktivnosti. Zajedničkom suradnjom svih projektnih partnera nastala je prezentacija pod nazivom ''Seasonal celebrations in the European countries '' :<https://docs.google.com/presentation/d/15Ic6iABHgtMa0lZuHjcm5l6ujjanudW4gt2Ip3senfM/edit#slide=id.p>

zatim Collaborative game about the seasonal celebrations izrađena u Learning Apps : <https://learningapps.org/create?new=301&from=pc3c2s50j19> koja se učenicima posebno svidjela,

Multilingual Video Dictionary on months and seasons u kojem su učenici mogli naučiti kako izreći nazive mjeseci i godišnjih doba na različitim europskim jezicima, digitalna knjiga The Book of the Four Seasons izrađena u alatu Storyjumper u kojem su učenici pisali i stvarali kreativne priče na temu četiri godišnja doba:

The Autumn Book :

<https://www.storyjumper.com/book/read/72055245/The-Book-of-the-Four-Seasons>

The Winter Book:

<https://www.storyjumper.com/book/read/73734435/The-Book-of-the-Four-Seasons>

The Spring Book:

<https://www.storyjumper.com/book/read/76257555/untitled>

The Summer Book :

<https://www.storyjumper.com/book/read/79049885/5e51786950fb3>

sudjelovali smo i u kreiranju Our Multilingual Audiolibrary u kojem su učenici odabrali jednu priču po izboru, preveli je na svoj materinji jezik i pročitali u kraćem video uratku :

<https://www.ourboox.com/books/multilingual-audio-library-of-seasons/>

Na web stranici škole redovito smo objavljivali članke za svaku fazu projekta i sudjelovali smo u online sastanku projektnih partnera putem eTwinning platforme:

<https://twinspace.etwinning.net/90022/pages/page/977997>

Također smo na roditeljskim sastancima redovito izvješćivali roditelje o rezultatima i napretku učenika u projektu. I učiteljice koordinatorice projekta i učenici su ovaj projekt pozitivno ocijenili:

<https://twinspace.etwinning.net/90022/forum/115759/thread/1528433>

a evo i nekoliko pozitivnih komentara naših učenika o projektu:

'' U ovom projektu najviše mi se svidjelo što smo imali priliku upoznati učenike i učitelje iz različitih europskih zemalja i steći neka nova prijateljstva'' Ana, 8c

'' Posebno mi je zanimljiva bila aktivnost zajedničke digitalne igre u Learning Appsu , sudjelovanjem u igri i izradi pitanja puno sam naučila o običajima i kulturi drugih zemalja'' Lucija, 8c

'' Sudjelovanjem u ovom projektu koristili smo svoje znanje engleskog jezika i vježbali pisanje na kreativan način, ali smo i naučili koristiti neke nove digitalne alate npr. Learning Apps, Ticider, Adobe Spark i dr. '' Nika , 8c

'' Timski rad i suradnja u eTwinning projektima je neprocjenjivo iskustvo i vjerujem da će mi to pomoći i u daljnjem školovanju u srednjoj školi, voljela bih se i u budućnosti uključiti u slične projekte.''

Ovom prilikom želimo zahvaliti svim našim učenicima na motivaciji i upornosti u provedbi projekta do samog kraja , ali i svim roditeljima bez čije podrške ne bismo mogli realizirati ovaj projekt.

Ivana Hrastović Mandarić, prof.